న్యూఢిల్లీ, ఏప్రిల్ 19: దేశంలో అంధత్వ నిర్వచనాన్ని మారుస్తూ కేంద్ర ఆరోగ్య శాఖ నోటిఫికేషన్ విడుదల చేసింది. ప్రపంచ ఆరోగ్య సంస్థ ప్రమాణాల మేరకు కొత్త నిర్వచనాన్ని ప్రకటించింది. దాని ప్రకారం.. 3 మీటర్ల (దాదాపు 10 అడుగులు) దూరంలో ఉన్న వ్యక్తి చేతివేళ్లను మాత్రమే గుర్తించగలిగేవారిని ఇకపై అంధులుగా పరిగణించనుంది. 1976లో జాతీయ అంధత్వ నియంత్రణ కార్యక్రమం ప్రారంభమైన సమయంలో ఏర్పరచుకున్న ప్రమాణాల ప్రకారం ఇది 6 మీటర్లుగా ఉండేది. ఈ నిర్ణయం వల్ల.. దేశంలో ఇన్నాళ్లుగా ప్రభుత్వం అంధులుగా పరిగణిస్తున్న 1.2 కోట్ల మందిలో 40 లక్షల మంది అంధుల కేటగిరీలోకి రాకుండా పోతారు!! సాధారణ కంటి చూపు ఉన్న ఒక వ్యక్తి 60 మీటర్ల దూరం (200 అడుగులు) నుంచి చూడగలిగిన అక్షరాలను/లెక్కపెట్టగలిగిన వేళ్లను 6 మీటర్ల లోపు దూరం (దాదాపు 20 అడుగుల) నుంచి చూసినప్పుడు మాత్రమే గుర్తించగలిగేవారిని ఇన్నాళ్లూ అంధులుగా పరిగణించేవారు. దృష్టిలోపం కేటగిరీలో దీన్ని 6/60 గా వ్యవహరిస్తారు. ఈ ప్రమాణం ప్రకారం.. 2007లో జాతీయ అంధత్వ సర్వే నిర్వహించగా దేశంలో 1.2 కోట్ల మంది అంధులున్నట్టు తేలింది. అయితే.. ప్రపంచ ఆరోగ్య సంస్థ లెక్క ప్రకారం దృష్టిలోపం కేటగిరీలో 3/60 చూపు ఉన్నవారు మాత్రమే అంధులు. అంటే సాధారణ కంటిచూపున్న వ్యక్తి 60 మీటర్ల దూరం నుంచి సైతం చూడగలిగినదాన్ని కేవలం 3 మీటర్లు, అంతలోపు దూరం నుంచి మాత్రమే గుర్తించగలిగేంత బలహీనమైన చూపున్నవారు అంధుల కింద లెక్క. దూరం ఇలా ఒకేసారి 6 మీటర్ల నుంచి 3 మీటర్లకు తగ్గించడంతో.. దేశంలో అంధుల సంఖ్య 80 లక్షలకు తగ్గిపోయింది.
newdhilly, epril 19: desamlo andhatva nirvachanaanni maarustuu kendra aarogya saakha notification vidudala chesindi. prapancha aarogya samstha pramaanaala meraku kotta nirvachanaanni prakatinchindi. daani prakaaram.. 3 meaterla (daadaapu 10 adugulu) dooramlo unna vyakti chetivellanu matrame gurtinchagaligevaarini ikapai andhulugaa pariganinchanundi. 1976loo jaateeya andhatva niyantrana kaaryakramam praarambhamaina samayamlo erparachukunna pramaanaala prakaaram idhi 6 meetarlugaa undedi. ee nirnayam valla.. desamlo innaallugaa prabhutvam andhulugaa pariganistunna 1.2 kotla mandilo 40 lakshala mandi andhula ketagireeloki rakunda potaaru!! saadhaarana kanti chuupu unna oka vyakti 60 meaterla dooram (200 adugulu) nunchi chudagaligina aksharaalanu/lekkapettagaligina vaellanu 6 meaterla lopu dooram (daadaapu 20 adugula) nunchi chusinappudu matrame gurtinchagaligevaarini innaalluu andhulugaa pariganinchevaaru. drushtilopam ketagireelo deenni 6/60 gaa vyavaharistaaru. ee pramaanam prakaaram.. 2007loo jaateeya andhatva sarve nirvahinchagaa desamlo 1.2 kotla mandi andhulunnattu telindi. ayithe.. prapancha aarogya samstha lekka prakaaram drushtilopam ketagireelo 3/60 chuupu unnavaaru matrame andhulu. ante saadhaarana kantichuupunna vyakti 60 meaterla dooram nunchi saitam chudagaliginadaanni kevalam 3 meetarlu, antalopu dooram nunchi matrame gurtinchagaligenta balaheenamaina chuupunnavaaru andhula kinda lekka. dooram ilaa okesari 6 meaterla nunchi 3 meetarlaku tagginchadamtho.. desamlo andhula sankhya 80 lakshalaku taggipoyindi.